text: [{"text_idx": "#000002", "text": "Fyrst skal sigast, at r\u00f8\u00f0in ikki er ein beinlei\u00f0is filmsu\u0301tga\u0301va og at hon ti\u0301skil ikki ver\u00f0ur sum at lesa b\u00f8kurnar. Men hon tekur st\u00f8\u00f0i i\u0301 Bli\u0301\u00f0 er summarna\u0301tt a\u0301 F\u00f8royalandi (1990) og h\u00f8vu\u00f0ss\u00f8guni i\u0301 henni um Hannis og Sonju. So eru ta\u00f0 eisini elementir u\u0301r Gra\u0301ur oktober (1994), Krossmessa (2005) og Nor\u00f0ly\u0301si\u00f0 (2009), sum eisini mynda s\u00f8gugrundarlagi\u00f0 fyri hesa fyrstu sesongina av r\u00f8\u00f0ini."}, {"text_idx": "#000005", "text": "S\u00f8gan byrjar vi\u00f0 Sonju, sum er na\u0301ttu\u0301ruverndarfo\u0301lk og hv\u00f8rvir stutt eftir, at hon hevur sent eini ga\u0301tuf\u00f8r bo\u00f0 til Hannis, har hon fortelur, at hon o\u0301ttast fyri li\u0301vi si\u0301num, at hon arbei\u00f0ir vi\u00f0 einum serligum ma\u0301li og hevur t\u00f8rv a\u0301 hansara hja\u0301lp sum journalistur. Vit fylgja si\u0301\u00f0ani Hannisi, sum hevur liva\u00f0 sum u\u0301tiseti i\u0301 mong a\u0301r, men avger at venda heim aftur a\u0301 klettarnar, ta\u0301 i\u00f0 hann ikki f\u00e6r samband aftur vi\u00f0 Sonju og so fer undir si\u0301tt egna kanningararbei\u00f0i."}, {"text_idx": "#000006", "text": "I\u0301 mun til b\u00f8kurnar tosar Hannis i\u0301 r\u00f8\u00f0ini danskt, men hann er f\u00f8ddur i\u0301 F\u00f8royum og skilir enn f\u00f8royskt. L\u00f8gregluma\u00f0urin Karl, sum vit kenna fra\u0301 bo\u0301kunum, er i\u0301 r\u00f8\u00f0ini skiftur u\u0301t vi\u00f0 donsku l\u00f8greglukvinnuna Karlu Mohr, sum hevur bu\u0301\u00f0 i\u0301 F\u00f8royum mong av teim somu a\u0301runum, sum Hannis hevur veri\u00f0 burturi, og skilir hon ti\u0301 eisini f\u00f8royskt. Men tey finna ikki v\u00e6l u\u0301t av ti\u0301. Afturat teimum kunnu m.a. nevnast Ragnar i\u0301 Rong, sum ver\u00f0ur sp\u00e6ldur av Olaf Johannessen, og Haraldur, sum ver\u00f0ur sp\u00e6ldur av Hans To\u0301rgar\u00f0. Tey, sum kenna b\u00f8kurnar, koma nokk at kenna elementir av teimum karakterunum aftur. Og so er F\u00f8royar eisini eitt slag av h\u00f8vu\u00f0skarakteri i\u0301 s\u00e6r sja\u0301lvum eins og i\u0301 bo\u0301kunum, vildi eg sagt."}, {"text_idx": "#000009", "text": "Eg havi alti\u0301\u00f0 havt sto\u0301ran a\u0301huga i\u0301 sjo\u0301nvarpsr\u00f8\u00f0um, og eg fekk tankan, hvi\u0301 eingin sli\u0301k f\u00f8roysk sjo\u0301nvarpsr\u00f8\u00f0 nakranti\u0301\u00f0 er gj\u00f8rd. Eg eri sja\u0301lvur uppvaksin vi\u00f0 bo\u0301kunum hja\u0301 Jo\u0301gvani Isaksen, sum eisini er partvi\u0301st uppvaksin i\u0301 egnu heimbygd mi\u0301ni G\u00f8tu, og eina fer\u00f0, ta\u0301 eg var til arbei\u00f0is a\u0301 Fiskavirking i\u0301 G\u00f8tu, fekk eg hetta hugskoti\u00f0 um at byggja vi\u0301\u00f0ari upp a\u0301 fyrsta mor\u00f0i\u00f0 i\u0301 bo\u0301kunum, sum ver\u00f0ur framt a\u0301 St\u00f8\u00f0lafjalli. Ta\u00f0 gingu to\u0301 no\u0301gv a\u0301r, a\u0301\u00f0renn eg treiv i\u0301 aftur hetta hugskoti\u00f0."}, {"text_idx": "#000012", "text": "Hon ver\u00f0ur fyrst at si\u0301ggja a\u0301 Viaplay. Ju\u0301st n\u00e6r ta\u00f0 ver\u00f0ur, ver\u00f0ur kunngj\u00f8rt i\u0301 n\u00e6stum. Ta\u00f0 vera seks partar a\u0301 go\u0301\u00f0ar 45 minuttir."}, {"text_idx": "#000014", "text": "Kringvarp F\u00f8roya fer eisini at vi\u0301sa r\u00f8\u00f0ina eftir, at hon er komin u\u0301t a\u0301 Viaplay. Fyri stuttum var\u00f0 somulei\u00f0is kunngj\u00f8rt, at TROM skal sy\u0301nast a\u0301 vi\u00f0urkenda ty\u0301ska filmsfestivalinum Berlinale, sum ver\u00f0ur i\u0301 februar."}]